На основу члана 27 став 1 тачка 10) Одлуке о месним заједницама на територији општине Топола („Службени гласник СО Топола“ број 3/2019 и 16/2023), члана 74. став 2. Упутства за спровођење избора за чланове Савета месних заједница („Службени гласник СО Топола”, број 1/23, 3/2023, 5/2023, 15/2023 и 20/2023) и члана 6 став 1 тачка 10) Пословника **Комисије за спровођење избора за чланове Савета месних заједница на територији општине Топола** („Службени гласник СО Топола“ број 1/2023),

Комисија за спровођење избора за чланове Савета месних заједница, на седници одржаној 04.07.2023. године, донела је

**О Д Л У К У**

**О ПРОГЛАШЕЊУ КОНАЧНИХ РЕЗУЛТАТА**

**ИЗБОРА ЗА ЧЛАНОВЕ САВЕТА МЕСНЕ ЗАЈЕДНИЦЕ КРЋЕВАЦ**

 **ОДРЖАНИХ 02.07.2023. ГОДИНЕ**

**Члан 1.**

По пријему изборног материјала са бирачког места бр. 17, Месна заједница Крћевац, Комисија за спровођење избора за чланове Савета месних заједница на подручју општине Топола је утврдила:

-Укупан број бирача уписан у бирачки списак: 470

-Укупан број бирача који су гласали: 327

-Укупан број примљених гласачких листића: 470

-Укупан број важећих гласачких листића: 325

-Укупан број неважећих гласачких листића: 2

-Укупан број неупотребљених гласачких листића: 143

**Члан 2.**

На изборима одржаним 02.07.2023. године у Савет месне заједнице Крћевац, према редоследу добијених гласова, као чланови изабрани су:

|  |  |  |  |  |
| --- | --- | --- | --- | --- |
| **Ред. број** | **Име и презиме кандидата** | **рођен** | **занимање** | **Број гласова**  |
| 1. | **Александар Благојевић** | 1990 | Предузетник | 172 |
| 2. | **Марко Јокић** | 1987 | Економиста | 169 |
| 3. | **Саша Јеремић** | 1993 | Лабораторијски техничар | 168 |
| 4. | **Зоран Петровић** | 1985 | Радник | 165 |
| 5. | **Милан Ташић** | 1975 | Аутомеханичар | 152 |

**Члан 3.**

Обзиром да се за Савет месне заједнице Крћевац бира 5 чланова, кандидати: Бојан Ивановић са добијених 150 гласова, Дејан Манојловић са добијених 146 гласова, Михаило Недељковић са добијених 137 гласова, Милош Грковић са добијена 122 гласа и Иван Благојевић са добијених 117 гласова нису изабрани за чланове Савета месне заједнице.

**Члан 4.**

Изабраним кандидатима ће на основу ове Одлуке бити издато Уверење о избору за члана Савета месне заједнице Крћевац.

 **Члан 5.**

Ову одлуку објавити у „Службеном гласнику СО Топола”, на званичној интернет презентацији општине Топола и на огласној табли месне заједнице Крћевац.

**УПУТСТВО О ПРАВНОМ ЛЕКУ:**

Против ове Одлуке може се изјавити приговор Комисији за спровођење избора за чланове савета месних заједница у року од 24 часа од дана доношења ове Одлуке.

**РЕПУБЛИКА СРБИЈА**

**ОПШТИНА ТОПОЛА**

**КОМИСИЈА ЗА СПРОВОЂЕЊЕ ИЗБОРА**

**ЗА ЧЛАНОВЕ САВЕТА МЕСНИХ ЗАЈЕДНИЦА**

**Број: 020-590/2023-05-I**

**Дана: 04.07.2023. године**

**ПРЕДСЕДНИК КОМИСИЈЕ**

 **Софија Радојковић**